A bankszámla kiválasztásánál első körben a bankolási szokásaidat kell végiggondolni. Többek között azt, hogy érkezik-e rendszeres utalás (például fizetés) a számládra, és ha igen, jellemzően mekkora összegről van szó. Hány alkalommal utalsz másoknak (embereknek, cégeknek), rendeznéd-e a bankszámládról a rezsikiadásokat, a telefonszámlát és hasonló költségeket.
2. A bankszámla választásnál figyelni kell ugyanakkor arra, hogy a bankszámládhoz tartozó számlacsomag milyen szolgáltatásokat tartalmaz és ezekért összesen mennyit kell fizetni. Vannak olyan bankszámlák, amelyeknél a havi díj alacsonyabb és a különböző tranzakciók drágábbak. Akadnak olyanok, amelyeknél a havi díj magasabb, de a tranzakciók olcsóbbak. Ha például minden hónapban sok tranzakciót hajtasz végre, akkor az is elképzelhető, hogy a bank 0 forintos számlavezetési ajánlatot ad. De van példa arra is, hogy a számlafenntartás teljesen ingyenes. Ez abban az esetben valószínű, ha például sokszor használod vásárlásra a számlához tartozó bankkártyádat vagy több csoportos beszedési megbízást adsz. Ezeken a tranzakciókon a bank másoktól be tudja szedni a számlafenntartás költségeit.
Az MNB szeretné elérni, hogy a bankok havonta egy fix díjért korlátlan számú átutalási, készpénzfelvételi, stb. tranzakciót engedjenek az ügyfélnek - ezt csomagáras számla szolgáltatásnak nevezzük. Ennek jelenleg egyetlen hátulütője, hogy a bankoknak az átutalások és a készpénzfelvételek után továbbra is be kell fizetniük a költségvetésbe a tranzakciós illetéket.
3. A számodra legoptimálisabb bankszámla kiválasztásához használj bankszámla-kalkulátort.